b'\n_START_ARTICLE_\nGrad \xc5\xa0trlek\n_START_SECTION_\nZgodovina\n_START_PARAGRAPH_\nGrad se prvi\xc4\x8d omenja leta 1247 kot Stralek. V za\xc4\x8detku 13. stol. sta ga zgradila Rudolf in Friderik z gradu Slep\xc4\x8djek pri Mokronogu, proti volji freisin\xc5\xa1kega \xc5\xa1kofa, vendar je takrat imel to posest v fevdu koro\xc5\xa1ki vojvoda Ulrik III. Slednji se je leta 1267 fevdu odpovedal v korist bratoma, ki jima je \xc5\xa1kof dovolil imeti ta grad, \xc4\x8deprav je prej zahteval njegovo poru\xc5\xa1enje. Pred letom 1306 je bil grad \xc5\xbee prazen, saj se je dru\xc5\xbeina Stralecker bodisi preselila ali pa je \xc5\xbee izumrla. Tega leta je namre\xc4\x8d spet zakonito pripadal Freisin\xc5\xa1kim \xc5\xa1kofom, in ga je brez njihove odobritve zasedel vitez Bertold Ran\xc5\xa1per\xc5\xa1ki. \xc5\xa0ele dvanajst let po tem, leta 1318, so po nezakoniti okupaciji gradu, Ran\xc5\xa1per\xc5\xa1ki grad pridobili formalno v fevd. Leta 1499 je \xc5\xbee izpri\xc4\x8dan kot razvalina.'